CELEX: 62018CB0293
Language: bg
Date: 2019-03-19 00:00:00
Title: Дело C-293/18: Определение на Съда (втори състав) от 19 март 2019 г. (преюдициално запитване от Tribunal Superior de Justicia de Galicia — Испания) — Sindicato Nacional de CCOO de Galicia/Unión General de Trabajadores de Galicia (UGT), Universidad de Santiago de Compostela, Confederación Intersindical Gallega (Преюдициално запитване — Социална политика — Директива 1999/70/ЕО — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Клаузи 2 и 3 — Понятие за „работник на срочен трудов договор“ — Клауза 4 — Принцип на недопускане на дискриминация — Сравнимост на положенията — Обосноваване — Обезщетение при прекратяване на трудов договор за неопределено време на обективно основание — Липса на обезщетение при изтичането на срока на срочен трудов договор за изследователи без докторска степен)

19.8.2019   
            
            
               BG
            
            
               Официален вестник на Европейския съюз
            
            
               C 280/11
            
         
      Определение на Съда (втори състав) от 19 март 2019 г. (преюдициално запитване от Tribunal Superior de Justicia de Galicia — Испания) — Sindicato Nacional de CCOO de Galicia/Unión General de Trabajadores de Galicia (UGT), Universidad de Santiago de Compostela, Confederación Intersindical Gallega
      (Дело C-293/18) (1)
      
      (Преюдициално запитване - Социална политика - Директива 1999/70/ЕО - Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) - Клаузи 2 и 3 - Понятие за „работник на срочен трудов договор“ - Клауза 4 - Принцип на недопускане на дискриминация - Сравнимост на положенията - Обосноваване - Обезщетение при прекратяване на трудов договор за неопределено време на обективно основание - Липса на обезщетение при изтичането на срока на срочен трудов договор за изследователи без докторска степен)
      (2019/C 280/13)
      Език на производството: испански
      
         Запитваща юрисдикция
      
      Tribunal Superior de Justicia de Galicia
      
         Страни в главното производство
      
      
         Ищец: Sindicato Nacional de CCOO de Galicia
      
         Ответници: Unión General de Trabajadores de Galicia (UGT), Universidad de Santiago de Compostela, Confederación Intersindical Gallega
      
         Диспозитив
      
      
                  1)
               
               
                  Рамковото споразумение относно срочната работа, сключено на 18 март 1999 г. и съдържащо се в приложението към Директива 1999/70/ЕО на Съвета от 28 юни 1999 година относно Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP), по-конкретно клауза 2, точка 1 и клауза 3, точка 1 от него, трябва да се тълкува в смисъл, че се прилага за работници като служителите по договори за изследователи без докторска степен, обсъждани в главното производство.
               
            
                  2)
               
               
                  Клауза 4, точка 1 от Рамковото споразумение за срочната работа, което се съдържа в приложението към Директива 1999/70, трябва да се тълкува в смисъл, че допуска национална правна уредба, която не предвижда изплащане на обезщетение на работници като обсъжданите в главното производство, назначени по договори за изследователи без докторска степен, при изтичането на срока на тези договори, а същевременно предвижда изплащане на обезщетение на работниците на договори за неопределено време при прекратяването на договора им по обективни причини.
               
            
         (1)  ОВ C 259, 23.7.2018 г.